*Ogledni primjerak*

Temeljem članka 61.c Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15 i 123/17) i članka 99. Statuta Grada Varaždina („Službeni vjesnik Grada Varaždina“ broj 3/18), **Vijeće Mjesnog odbora** \_\_\_\_\_\_\_\_\_\_\_\_\_\_\_\_\_ na sjednici održanoj **\_\_\_\_. \_\_\_\_\_\_\_\_\_\_\_ 2019. godine**, donosi

#### PRAVILA

**Mjesnog odbora** \_\_\_\_\_\_\_\_\_\_\_\_\_\_\_\_\_\_\_

**Članak 1.**

Ovim Pravilima Mjesnog odbora uređuju se pitanja ustrojstva i rada mjesnog odbora kao oblika mjesne samouprave i to: tijela mjesnog odbora i način njihovog rada, financiranje rada mjesnog odbora, osiguranje uvjeta za rad mjesnog odbora, postupak izbora članova vijeća mjesnog odbora, nadzor nad radom vijeća mjesnog odbora i druga pitanja od važnosti za rad mjesnog odbora.

Mjesni odbor \_\_\_\_\_\_\_\_\_\_\_\_\_\_ (u daljnjem tekstu: Mjesni odbor) je oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana.

U ostvarivanju prava iz stavka 2. ovoga članka Mjesni odbor je dužan uvažavati interes Grada Varaždina u cjelini.

**Članak 2.**

Mjesni odbor je jedinica mjesne samouprave, koja se osniva za područje slijedećih ulica i trgova:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navesti ulice i trgove koji pripadaju određenom mjesnom odboru)

**Članak 3.**

Naziv jedinice mjesne samouprave je Mjesni odbor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište Mjesnog odbora je u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti adresu Mjesnog odbora).

Mjesni odbor je pravna osoba.

**Članak 4.**

Mjesni odbor ima pečat.

Pečat je okruglog oblika. U gornjem dijelu pečata otisnute su riječi GRAD VARAŽDIN, a u donjem dijelu pečata otisnut je naziv mjesnog odbora. U sredini pečata otisnut je grb Grada Varaždina i polukružno ispod njega riječi "VIJEĆE MJESNOG ODBORA".

**Članak 5.**

Za preustroj Mjesnog odbora, u smislu njegova teritorijalnog preustrojstva te osnivanje novog mjesnog odbora, inicijativni prijedlog može dati 20% građana s područja mjesnog odbora, njihove organizacije i udruge, vijeće mjesnog odbora, Gradsko vijeće.

Osim podataka o podnositelju inicijative odnosno predlagatelju, prijedlog za osnivanje mjesnog odbora sadrži obrazloženje opravdanosti osnivanja novog mjesnog odbora i podatke o imenu, području te sjedištu mjesnog odbora.

Uz inicijativu i prijedlog za osnivanje novog mjesnog odbora, koji se dostavlja gradonačelniku, ukoliko on nije predlagatelj, dostavlja se i nacrt pravila mjesnog odbora.

**Članak 6.**

Članove Vijeća Mjesnog odbora biraju građani s područja Mjesnog odbora koji imaju biračko pravo.

Članovi Vijeća biraju se neposredno tajnim glasovanjem, a na postupak izbora shodno se primjenjuju odredbe zakona kojim se uređuje izbor članova Gradskog vijeća.

**Članak 7.**

Vijeće Mjesnog odbora \_\_\_\_\_\_\_\_\_\_\_\_\_\_\_\_ ima \_\_\_\_\_ članova.

Mandat članova Vijeća Mjesnog odbora traje 4 (četiri) godine.

**Članak 8.**

Članovi Vijeća Mjesnog odbora imaju pravo i dužnost osobito:

1. prisustvovati sjednicama Vijeća Mjesnog odbora,
2. predlagati Vijeću Mjesnog odbora razmatranje pojedinih pitanja iz njegova djelokruga,
3. raspravljati i izjašnjavati se o svim pitanjima što su na dnevnom redu Vijeća,
4. tražiti i dobivati podatke od tijela Grada Varaždina i gradskih upravnih tijela.

Članovi Vijeća Mjesnog odbora imaju i druga prava i dužnosti utvrđena Poslovnikom o radu Vijeća.

**Članak 9.**

Funkcija člana Vijeća Mjesnog odbora je počasna.

Članovi Vijeća Mjesnog odbora nemaju obvezujući mandat i nisu opozivi.

**Članak 10.**

Tijela Mjesnog odbora su Vijeće Mjesnog odbora i predsjednik Vijeća Mjesnog odbora.

**Članak 11.**

Vijeće mjesnog odbora:

* + - 1. donosi plan uređenja manjih dijelova naselja i utvrđuje prioritet u njihovoj realizaciji,
      2. donosi Pravila Mjesnog odbora,
      3. donosi Poslovnik o radu,
      4. donosi financijski plan i godišnji obračun,
      5. donosi program rada i izvješće o radu Mjesnog odbora,
      6. bira i opoziva predsjednika i potpredsjednika Vijeća,
      7. osniva radna tijela Vijeća i bira i razrješuje njihove članove,
      8. saziva mjesne zborove građana,
      9. odlučuje o korištenju sredstava namijenjenih Mjesnom odboru u gradskom proračunu,

10. surađuje s drugim vijećima mjesnih odbora na području Grada Varaždina,

11. surađuje s udrugama na svom području u pitanjima od interesa za građane Mjesnog odbora,

12. obavlja i druge poslove utvrđene drugim propisima.

**Članak 12.**

Vijeće Mjesnog odbora ima pravo predlaganja osobito:

1. koncepta razvoja svog područja u okviru razvojnog plana Grada Varaždina,
2. rješenja od interesa za svoje područje u postupcima izrade i donošenja prostornih planova i drugih dokumenata prostornog planiranja,
3. razvoja komunalne infrastrukture,
4. mjera i akcija za zaštitu i unapređenje okoliša te za poboljšanje uvjeta života,
5. mjera za komunalno uređenje prostora Mjesnog odbora,
6. imenovanja ulica, javnih prometnih površina, parkova, športskih terena i drugih objekata na svom području,
7. promjena područja Mjesnog odbora.

**Članak 13.**

U obavljanju poslova iz svoje nadležnosti Vijeće Mjesnog odbora može odlukom osnovati stalna ili povremena radna tijela.

U radna tijela mogu biti imenovane i osobe izvan redova članova Vijeća.

**Članak 14.**

Vijeće Mjesnog odbora može, uz pisano obrazloženje, zatražiti organiziranje sastanka građana s gradonačelnikom putem Mjesnog odbora, radi raspravljanja važnih pitanja od interesa za građane Mjesnog odbora.

**Članak 15.**

Vijeće Mjesnog odbora može održati sjednicu ako je prisutna većina članova Vijeća, a odlučuje većinom glasova prisutnih članova.

Pravila Mjesnog odbora, Poslovnik o radu Vijeća Mjesnog odbora, plan malih komunalnih akcija, financijski plan, godišnji obračun i odluku o izboru predsjednika i potpredsjednika Vijeća, Vijeće Mjesnog odbora donosi većinom glasova svih članova Vijeća.

Vijeće Mjesnog odbora Poslovnikom može odrediti i druga pitanja o kojima odlučuje većinom glasova svih članova Vijeća.

**Članak 16.**

Vijeće Mjesnog odbora većinom glasova svih članova bira predsjednika i potpredsjednika Vijeća iz svog sastava na vrijeme od 4 (četiri) godine, na način propisan Poslovnikom o radu Vijeća Mjesnog odbora.

Vijeće Mjesnog odbora može izglasati nepovjerenje predsjedniku i potpredsjedniku vijeća u postupku i na način propisan Poslovnikom o radu Vijeća Mjesnog odbora.

**Članak 17.**

Predsjednik Vijeća Mjesnog odbora:

predstavlja Mjesni odbor i Vijeće Mjesnog odbora,

saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća,

provodi i osigurava provođenje odluka Vijeća te izvješćuje o provođenju odluka Vijeća,

surađuje s gradonačelnikom i predsjednikom Gradskog vijeća,

informira građane o pitanjima vezanima uz Mjesni odbor i rad Vijeća Mjesnog odbora,

obavlja druge poslove koje mu povjeri Vijeće.

Predsjednik je odgovoran za svoj rad Vijeću Mjesnog odbora, odnosno gradonačelniku za obavljanje poslova iz samoupravnog djelokruga Grada Varaždina povjerenih Vijeću Mjesnog odbora.

**Članak 18.**

Predsjednik ima \_\_\_\_\_\_\_ (jednog ili dva) potpredsjednika, koji se bira/ju iz redova članova Vijeća, na način i po postupku kao i predsjednik.

Potpredsjednik/ci pomaže/u predsjedniku u obavljanju njegovih dužnosti i zamjenjuje/u ga u slučaju njegove spriječenosti i odsutnosti.

**Članak 19.**

Vijeće Mjesnog odbora može imenovati tajnika i blagajnika Mjesnog odbora, radi obavljanja administrativnih, blagajničkih i drugih poslova za potrebe Mjesnog odbora te za vođenje brige o poslovnim prostorijama Mjesnog odbora.

**Članak 20.**

Mjesni odbor ima godišnji financijski plan.

Financijskim planom utvrđuju se prihodi i rashodi Mjesnog odbora u kalendarskoj godini.

**Članak 21.**

Izvori prihoda Mjesnog odbora su:

* prihodi utvrđeni u Proračunu Grada kao prihodi Mjesnog odbora
* prihodi od vlastite imovine, usluga, pomoći i dotacija koje Mjesni odbor ostvari od pravnih ili fizičkih osoba te od sredstava učešća građana u ostvarivanju određenih projekata
* drugi prihodi određeni posebnim propisima.

**Članak 22.**

Predsjednik Vijeća Mjesnog odbora dužan je u roku od 8 (osam) dana od dana donošenja dostaviti gradonačelniku akte koje je donijelo Vijeće Mjesnog odbora.

**Članak 23.**

Vijeće Mjesnog odbora, radi raspravljanja o potrebama i interesima građana te davanja prijedloga za rješavanje pitanja od mjesnog značaja, može sazivati mjesne zborove građana.

Zbor iz prethodnog stavka ovog članka može se sazvati i za dio područja Mjesnog odbora koji

čini zasebnu cjelinu (dio naselja, stambeni blok i sl.).

Mjesni zbor građana vodi predsjednik Vijeća Mjesnog odbora ili član Vijeća Mjesnog odbora kojeg odredi Vijeće.

**Članak 24.**

Rad tijela Mjesnog odbora je javan.

Tijela Mjesnog odbora dužna su upoznati javnost o obavljanju poslova i izvještavati o svom radu putem sredstava javnog priopćavanja i na drugi prikladan način.

**Članak 25.**

Ova Pravila stupaju na snagu danom donošenja i objavit će se na oglasnoj ploči Mjesnog odbora.

Stupanjem na snagu ovih Pravila prestaju važiti prethodno donesena Pravila i sve njihove izmjene i dopune.

Varaždin, \_\_\_. \_\_\_\_\_\_\_\_\_\_2019. godine

|  |  |
| --- | --- |
|  | PREDSJEDNIK/CA VIJEĆAMJESNOG ODBORA \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) M.P.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (potpis) |

DOSTAVITI:

1. Gradonačelnik Grada Varaždina,

2. Upravni odjel za socijalnu skrb, mjesnu samoupravu

i civilno društvo Grada Varaždina.